12. ข้อมูลอื่นที่เกี่ยวข้อง

12.1 ด้านระบบข้อมูลสารสนเทศ

ด้วยความก้าวหน้าและวิวัฒนาการทางด้านเทคโนโลยีสารสนเทศที่มีผลต่อการดำเนินธุรกิจในปัจจุบัน
ซึ่งมีนัยสำคัญต่อการสนับสนุนการทำธุรกิจ บริษัทฯจึงได้กำหนดแผนการพัฒนาระบบงานด้านต่างๆ
รวมทั้งพัฒนาบุคลากรให้มีทักษะ ความรู้ และศักยภาพในการใช้เทคโนโลยีด้านคอมพิวเตอร์ที่ทันสมัย
และทันต่อการเปลี่ยนแปลงดังนี้

1)  พัฒนาระบบโครงสร้างพื้นฐานด้านสารสนเทศขององค์กร ได้แก่ ระบบฐานข้อมูล ระบบสื่อสาร
    ให้มีความปลอดภัย และมีประสิทธิภาพยิ่งขึ้น

2)  พัฒนาเทคโนโลยีสำหรับการรวบรวมข้อมูลเพื่อนำมาวิเคราะห์และสนับสนุนการตัดสินใจ
    โดยสามารถนำไปใช้ในการวางแผนกลยุทธ์ด้านต่างๆ

3)  ปรับปรุงกระบวนการดำเนินงาน (Business Process Improvement)
    ในระบบงานหลักขององค์กร

4)  พัฒนาระบบ Barcode สำหรับระบบ Supply Chain/Logistics

5)  พัฒนาระบบเทคโนโลยีสารสนเทศสำหรับธุรกิจเครือข่าย
    เพื่อให้สามารถรองรับกับการเติบโตของธุรกิจเครือข่ายทั้งในประเทศและต่างประเทศ

6)  พัฒนาบุคคลากรด้านเทคโนโลยีสารสนเทศให้รองรับวิวัฒนาการทางด้านเทคโนโลยีในอนาคต
    เพื่อพัฒนาระบบใหม่ๆ สำหรับนำไปใช้ให้เกิดประโยชน์สูงสุดต่อองค์กร

7)  ฝึกอบรมเพิ่มพูนความรู้ในด้านคอมพิวเตอร์ให้กับพนักงาน เพื่อเพิ่มทักษะ
    ความรู้และความเข้าใจในระบบงานและเทคโนโลยีสารสนเทศขององค์กร

12.2 นโยบายและมาตรการอนุรักษ์พลังงาน

บริษัทฯมีความมุ่งมั่นและใส่ใจกับคุณค่าของพลังงาน และพยายามดำเนินการตามมาตรการต่างๆ
ทั้งในส่วนของโรงงานและสำนักงานอย่างต่อเนื่อง
โดยรณรงค์ให้พนักงานทุกระดับชั้นในองค์กรเห็นคุณค่าของพลังงานและประหยัดพลังงานในบริษัทฯ
นอกจากนี้
บริษัทฯยังส่งเสริมให้พนักงานทุกระดับร่วมแสดงความคิดเห็นและเสนอแนะเกี่ยวกับข้อบกพร่องหรือจุดที่อาจก่อให้เกิดการสูญเสียพลังงานโดยไม่เกิดประโยชน์เพื่อทำการแก้ไข
ตลอดจนการทำกิจกรรมด้านการอนุรักษ์พลังงานร่วมกัน
ทั้งนี้เพื่อก่อให้เกิดการอนุรักษ์พลังงานอย่างมีส่วนร่วมจากทุกหน่วยงานในองค์กร
ซึ่งนอกจากจะเป็นการคำนึงถึงประโยชน์ในด้านการลดต้นทุนและค่าใช้จ่ายด้านพลังงานของบริษัทฯแล้ว
ยังเป็นการคำนึงถึงประโยชน์ของส่วนรวมและประเทศชาติอีกด้วย

ในด้านการผลิต
บริษัทฯมีการลงทุนในเครื่องจักรใหม่ที่มีประสิทธิภาพในการผลิตสูงและประหยัดพลังงานเพื่อทดแทนเครื่องจักรเก่าที่เริ่มเสื่อมสภาพและสิ้นเปลืองพลังงานมาก
ตามความเหมาะสมและความจำเป็น ควบคู่กับการนำนวัตกรรมใหม่ที่ทันสมัยมาใช้ในกระบวนการผลิต
ซึ่งจะช่วยเพิ่มผลผลิต ลดการใช้วัตถุดิบ
และทำให้บริษัทฯมีอัตราการใช้พลังงานต่อน้ำหนักสินค้าที่ผลิตลดลง

บริษัทฯยังร่วมทำกิจกรรมด้านการอนุรักษ์พลังงานกับบุคคลภายนอก ได้แก่
การเข้าร่วมโครงการขยายผลมาตรฐานการจัดการพลังงานกับกรมพัฒนาพลังงานทดแทนและอนุรักษ์พลังงาน
กระทรวงพลังงาน และการจัดโครงการสัมมนาเชิงปฏิบัติการ ในหัวข้อ
มาตรการประหยัดพลังงานในอุตสาหกรรมพลาสติก
เพื่อถ่ายทอดความรู้ให้แก่โรงงานในกลุ่มอุตสาหกรรมพลาสติก
อันเป็นการตระหนักถึงความสำคัญของการประหยัดพลังงานของบริษัทฯและคำนึงถึงผลประโยชน์ส่วนรวม
ตลอดจนเป็นการแลกเปลี่ยนความรู้และประสบการณ์

ในปี พ.ศ. 2554 บริษัทฯได้กำหนดนโยบายให้โรงงานทุกสาขาจัดทำโครงการ “Srithai
Energy Conservation 2011” เพื่อปรับปรุงด้านการพัฒนาการจัดการพลังงาน
ซึ่งบริษัทฯจะจัดให้มีการประเมินผลอย่างจริงจังโดยคณะกรรมการที่เป็นผู้เชี่ยวชาญจากมหาวิทยาลัยเทคโนโลยีพระจอมเกล้าธนบุรี
กระทรวงพลังงาน และกระทรวงอุตสาหกรรม
เพื่อกระตุ้นการใช้พลังงานอย่างมีประสิทธิภาพตามนโยบายการประหยัดพลังงานของประเทศ
ซึ่งบริษัทฯยังมีเป้าหมายที่จะส่งโรงงานแต่ละสาขาเข้าประกวดในโครงการระดับประเทศต่อไปในอนาคต

12.3 ด้านความปลอดภัย อาชีวอนามัย และสภาพแวดล้อมในการทำงาน

บริษัทฯได้ดำเนินการด้านความปลอดภัย อาชีวอนามัย
และสภาพแวดล้อมในการทำงานอย่างจริงจังและต่อเนื่อง ได้แก่
การอบรมให้ความรู้แก่พนักงานตั้งแต่ก่อนเริ่มทำงาน การจัดทำคู่มือปฏิบัติงาน
การกระจายข้อมูลข่าวสารด้านความปลอดภัยอย่างทั่วถึง ตลอดจนการมีคณะกรรมการความปลอดภัย
อาชีวอนามัย และสภาพแวดล้อมในการทำงานในแต่ละโรงงาน
เพื่อร่วมกันทำงานในด้านการตรวจสอบความปลอดภัย การปรับปรุงแก้ไข และการประเมินผล
ทั้งนี้เพื่อให้บรรลุตามนโยบายที่บริษัทฯกำหนด และมีความเหมาะสมกับการดำเนินธุรกิจของบริษัทฯ
ตลอดจนนำไปสู่การมีมาตรฐานในการดำเนินงานด้านความปลอดภัย อาชีวอนามัย
และสภาพแวดล้อมในการทำงานในระดับสากล
ซึ่งจะมีส่วนช่วยในการเพิ่มศักยภาพในการแข่งขันให้กับองค์กรโดยลดการสูญเสียทั้งในด้านของบุคลากร
เวลาทำงาน และผลผลิต อีกทั้งยังมีผลต่อภาพลักษณ์ที่ดีของบริษัทฯด้วย

บริษัทฯได้จัดอบรมหลักสูตร “เจ้าหน้าที่ความปลอดภัยระดับบริหาร” และ
“เจ้าหน้าที่ความปลอดภัยระดับหัวหน้างาน”
ให้แก่พนักงานในแต่ละสาขาที่เข้าข่ายตามเกณฑ์ที่กฎหมายกำหนดอย่างต่อเนื่อง
เพื่อแต่งตั้งให้เป็นเจ้าหน้าที่ความปลอดภัยในการทำงานระดับบริหารและหัวหน้างาน นอกจากนี้
โรงงานสาขาโคราชได้ผ่านการตรวจสอบและได้รับการรับรองในระบบการจัดการอาชีวอนามัยและความปลอดภัย
OHSAS 18001:2007 และมาตรฐาน มอก. หรือ TIS 18001:1999
ซึ่งการรับรองดังกล่าวมีส่วนช่วยเพิ่มความมั่นใจให้แก่ลูกค้าในกระบวนการผลิตสินค้าของบริษัทฯว่ามีความปลอดภัยในระดับมาตรฐานของกระทรวงอุตสาหกรรมและมาตรฐานสากล

12.4 ด้านสิ่งแวดล้อม

บริษัทฯตระหนักถึงความรับผิดชอบต่อสังคม และเป็นมิตรกับสิ่งแวดล้อม
โดยถือว่าเป็นหน้าที่ความรับผิดชอบโดยตรงของพนักงานทุกคน
และได้กำหนดเป็นนโยบายสิ่งแวดล้อมเพื่อใช้เป็นแนวทางในการปฏิบัติงาน
ปัจจุบันโรงงานสาขาบางปูและโรงงานสาขาโคราชได้รับใบรับรองมาตรฐานการจัดการด้านสิ่งแวดล้อม
ISO 14001:2004 จาก United Registrar of Systems (Thailand) Ltd. (URS) ในปี
พ.ศ. 2550 และ พ.ศ. 2552 ตามลำดับ
เป็นการแสดงให้เห็นถึงการให้ความสำคัญและการจัดการด้านสิ่งแวดล้อมอย่างมีประสิทธิภาพของ
บริษัทฯ และโรงงานสาขาอมตะนคร ชลบุรี
อยู่ระหว่างดำเนินการเตรียมความพร้อมสำหรับการขอรับการรับรองมาตรฐานการจัดการด้านสิ่งแวดล้อม
ISO 14001:2004 ในปี พ.ศ. 2555

12.5 มาตรฐานในระบบการจัดการด้านคุณภาพสำหรับอุตสาหกรรมยานยนต์

โรงงานสาขาอมตะนคร ชลบุรี และโรงงานสาขาบางปู
ได้รับการรับรองระบบการจัดการด้านคุณภาพสำหรับอุตสาหกรรมยานยนต์ ISO/TS 16949:2009
ซึ่งเป็นมาตรฐานข้อกำหนดเฉพาะทางด้านเทคนิคของอุตสาหกรรมยานยนต์ซึ่งเป็นที่ยอมรับทั่วโลก
ทั้งในด้านการออกแบบ การพัฒนา การผลิต การติดตั้ง
และการบริการของผลิตภัณฑ์/บริการที่เกี่ยวกับอุตสาหกรรมยานยนต์

12.6 มาตรฐานระบบการจัดการด้านความปลอดภัยของอาหาร (ISO 22000:2005)

เนื่องจากปัจจุบันบริษัทฯมีการผลิตและจำหน่ายผลิตภัณฑ์บรรจุภัณฑ์อาหารและเครื่องดื่ม
บริษัทฯจึงให้ความสำคัญกับกระบวนการผลิตมากยิ่งขึ้นและอยู่ระหว่างดำเนินการปรับปรุงระบบการจัดการสภาวะแวดล้อมขั้นพื้นฐานของกระบวนการผลิตของโรงงาน
เพื่อยื่นขอรับใบรับรองมาตรฐานระบบการจัดการด้านความปลอดภัยของอาหาร ISO 22000:2005
ภายในปี พ.ศ. 2555 ซึ่งหากบริษัทฯได้รับการรับรองในระบบดังกล่าว
ก็จะเป็นการสร้างความมั่นใจให้แก่ลูกค้าของบริษัทฯที่เป็นผู้ประกอบการอุตสาหกรรมอาหารและเครื่องดื่ม
ตลอดจนผู้บริโภคว่าสินค้าของบริษัทฯมีความปลอดภัยในระดับสากล

12.7 มาตรฐานระบบการบริหารจัดการด้านแรงงานและคุณภาพชีวิตการทำงาน

โรงงานสาขาโคราชได้รับการรับรองมาตรฐานที่เกี่ยวกับการจัดการด้านแรงงานและการจัดการคุณภาพชีวิตการทำงานดังนี้

1)  ใบรับรอง มรท.8001-2546 ระดับสมบูรณ์ ขั้นริเริ่ม จากกรมสวัสดิการและคุ้มครองแรงงาน
    กระทรวงแรงงาน
    ซึ่งมอบให้สถานประกอบการที่มีการจัดการด้านแรงงานตามระบบมาตรฐานแรงงานของกระทรวงแรงงาน
    ทั้งนี้เพื่อส่งเสริมและพัฒนาให้สถานประกอบการมีระบบการจัดการแรงงานที่ดี
    และแรงงานของบริษัทฯได้รับการคุ้มครองและการปฏิบัติอย่างเป็นธรรม
    ตลอดจนมีคุณภาพชีวิตที่ดีขึ้น

2)  การรับรองและต่ออายุระบบบริหารจัดการคุณภาพชีวิตการทำงาน (Management System of
    Quality of Work Life หรือ MS-QWL 1 : 2008)
    โดยสถาบันรับรองมาตรฐานไอเอสโอ (MASCI) ซึ่งการได้รับการรับรองดังกล่าว
    แสดงให้เห็นถึงการมีมาตรฐานของการบริหารจัดการและแนวทางการปฏิบัติที่ดีของบริษัทฯในการพัฒนาคุณภาพชีวิตของพนักงานในสถานประกอบการ
    ตลอดจนการดูแลด้านสุขภาพกาย อารมณ์ สังคม และจิตวิญญาณ

12.8 ความรับผิดชอบของธุรกิจต่อสังคม (Corporate Social Responsibility)

บริษัทฯได้ตระหนักถึงความสำคัญของการเข้าไปมีบทบาทและส่วนร่วมในการสร้างประโยชน์และตอบแทนกลับคืนสู่สังคม
โดยนายสนั่น อังอุบลกุล ประธานกรรมการและกรรมการผู้จัดการ
ได้ร่วมเป็นคณะกรรมการบริหารในองค์กรและหน่วยงานต่างๆ ทั้งภาครัฐและเอกชน
เพื่อส่งเสริมให้มีการปรับปรุงและพัฒนาในด้านต่างๆ ได้แก่ การศึกษา สังคม วัฒนธรรม สิ่งแวดล้อม
พลังงาน การค้า และการทูตระหว่างประเทศ อาทิ ประธานกรรมการบริหารมูลนิธิ เอ เอฟ เอส
ประเทศไทย, ประธานกรรมการบริหารมูลนิธิโรเกชั่น,
ประธานคณะกรรมการบริหารมหาวิทยาลัยภาษาและวัฒนธรรมปักกิ่ง กรุงเทพฯ,
ประธานคณะกรรมการพลังงานหอการค้าไทย,
นายกสมาพันธ์สมาคมผู้ปกครองและครูโรงเรียนในเครือมูลนิธิคณะเซนต์คาเบรียลแห่งประเทศไทย,
นายกสมาคมผู้ปกครองและครูโรงเรียนอัสสัมชัญพาณิชยการ,
ประธานคณะกรรมการส่งเสริมมหาวิทยาลัยเทคโนโลยีพระจอมเกล้าธนบุรี
และกงสุลใหญ่กิตติมศักดิ์สาธารณรัฐมัลดีฟส์ประจำประเทศไทย

ในปี พ.ศ. 2554 จากเหตุการณ์อุทกภัยครั้งใหญ่ของประเทศไทย
บริษัทฯร่วมกับมหาวิทยาลัยเทคโนโลยีพระจอมเกล้าธนบุรี และพันธมิตรทางการค้า
ได้บริจาคเงินและสิ่งของ อาทิ เก้าอี้สุขาเคลื่อนที่รักษ์สิ่งแวดล้อม เรือพลาสติก เป็นต้น
เพื่อให้ความช่วยเหลือแก่ผู้ประสบภัยพิบัติผ่านภาครัฐ สื่อมวลชน องค์กร และหน่วยงานต่างๆ
ตลอดจนตั้งทีมกู้ภัยเพื่อเข้าไปช่วยเหลือลูกค้าและพนักงานผู้ประสบภัยในการขนย้ายออกจากที่พักอาศัย

[]

นอกจากนี้ บริษัทฯยังมีผลิตภัณฑ์ที่ช่วยส่งเสริมการทำ CSR
ของผู้ประกอบการในอุตสาหกรรมน้ำอัดลมและน้ำดื่ม ได้แก่ ฝาเกลียวและพรีฟอร์มขวดน้ำดื่ม (PET)
ของบริษัทฯซึ่งมีน้ำหนักเบาและนับเป็นนวัตกรรมใหม่ในการลดต้นทุนและช่วยลดการใช้วัตถุดิบให้แก่ลูกค้าของบริษัทฯ
โดยในปี พ.ศ. 2554 บริษัทฯได้ผลิตฝาขวดน้ำดื่มแบบ 29/25 ที่มีน้ำหนักเบากว่าเพื่อทดแทนฝาแบบ
30/25 ทำให้สามารถลดวัตถุดิบในขั้นตอนการผลิต ประหยัดการขนส่ง และลดการใช้พลังงาน
อีกทั้งบริษัทฯยังคงมุ่งพัฒนาต่อไปอย่างไม่หยุดยั้งเพื่อตอบรับกระแสอนุรักษ์สิ่งแวดล้อมที่มากขึ้นในปัจจุบัน

[]

โดยได้กำหนดแนวทาง 3 Save : Save Material, Save Energy, Save the World
ตั้งแต่ปี พ.ศ. 2551 ซึ่งเป็นการให้ความสำคัญกับการลดการใช้วัตถุดิบ ลดการใช้พลังงาน
ลดการปล่อยก๊าซคาร์บอนไดออกไซด์ในกระบวนการผลิต
เพื่อมีส่วนร่วมในการช่วยลดมลภาวะต่อสิ่งแวดล้อมและภาวะโลกร้อน
บริษัทฯได้ดำเนินการอย่างต่อเนื่องและเริ่มเด่นชัดในปี พ.ศ. 2553 ได้แก่
การลดใช้วัตถุดิบในการผลิต ลดขั้นตอนการทำงานให้น้อยลง แต่ยังคงประสิทธิภาพในการใช้งาน
ซึ่งตรงกับหลักปฏิบัติของ Carbon Foot Print และจะเป็นจุดเริ่มต้นของโครงการ Carbon
Label ซึ่งเป็นมาตรฐานสากลสำหรับผลิตภัณฑ์อนุรักษ์สิ่งแวดล้อม ตลอดจนนำไปสู่ Carbon Credit
ทั้งนี้
แนวทางการปฏิบัติของบริษัทฯดังกล่าวมีวัตถุประสงค์เพื่อลดปริมาณการปล่อยก๊าซคาร์บอนไดออกไซด์ในกระบวนการผลิตสินค้าทั้งระบบ
และเป็นการเน้นย้ำถึงมาตรฐานผลิตภัณฑ์ของบริษัทฯว่าเป็นผลิตภัณฑ์ที่ช่วยอนุรักษ์สิ่งแวดล้อมและลดโลกร้อนได้

[]

12.9 กิจกรรมต่างๆ

ในปี พ.ศ. 2554 บริษัทฯมีกิจกรรมที่ยังคงดำเนินการอย่างต่อเนื่องดังนี้

1) โครงการอยู่ดีมีสุข เป็นกิจกรรมที่รณรงค์และอบรมให้ความรู้แก่พนักงาน

  ให้ดำเนินชีวิตตามแนวพระราชดำริเศรษฐกิจพอเพียง

2) โครงการนักศึกษา เป็นกิจกรรมที่นำไปสู่การฝึกประสบการณ์ระยะยาวของ

ฝึกประสบการณ์ระยะยาว นักศึกษาระดับ ปวช., ปวส. โดยบริษัทฯรับนักศึกษาจาก

  วิทยาลัยอาชีวะต่างๆ ในภาคตะวันออกเฉียงเหนือ เข้าทำงาน
  และจ่ายค่าตอบแทนและสวัสดิการต่างๆ เหมือนพนักงาน

3) กิจกรรมโรงเรียนในโรงงาน เป็นกิจกรรมที่เกิดจากความร่วมมือกันระหว่างบริษัทฯ

  กระทรวงแรงงาน และกระทรวงศึกษาธิการ ในการจัดการศึกษาในสถานประกอบกิจการ
  เพื่อเพิ่มโอกาสทางการศึกษาให้แก่พนักงานและผู้สนใจที่อยู่ในชุมชนใกล้เคียงให้มีการศึกษาอย่างทั่วถึง
  ซึ่งบริษัทฯได้เปิดศูนย์การศึกษานอกโรงเรียนภายในโรงงานทั้ง 3 สาขา คือ สาขาบางปู
  สาขาอมตะนคร ชลบุรี และสาขาโคราช

4) โครงการแรงงานปลอดภัย บริษัทฯได้ร่วมกิจกรรมด้านความปลอดภัย อาชีวอนามัย

และสุขภาพอนามัยดี และสิ่งแวดล้อมในการทำงาน ภายใต้โครงการแรงงาน

  ปลอดภัยและสุขภาพอนามัยดี
  ซึ่งการนิคมอุตสาหกรรมแห่งประเทศไทยร่วมกับกรมสวัสดิการและคุ้มครองแรงงาน
  กระทรวงแรงงาน เป็นผู้จัดขึ้น
  เพื่อร่วมรณรงค์และสนับสนุนให้แรงงานของบริษัทฯมีความปลอดภัยและสุขภาพอนามัยดี

5) โครงการศูนย์ฝึกอบรมศรีไทย บริษัทฯได้จัดตั้งศูนย์ฝึกอบรมศรีไทยที่โรงงานสาขาโคราช

(Training Center) เพื่อส่งเสริมให้พนักงานโดยเฉพาะพนักงานด้านการผลิตได้

  เรียนรู้และพัฒนาทักษะก่อนปฏิบัติงานจริง
  ซึ่งบริษัทฯได้จัดสถานที่ตามลักษณะของงานโดยแยกเป็นห้องบรรยาย ห้องคอมพิวเตอร์
  ห้องฝึกก่อนปฏิบัติ (Pre-skill Shop) และห้องฝึกปฏิบัติ (Skill Shop)

6) การเยี่ยมชมบริษัทฯ คณะผู้ถือหุ้นและนักลงทุนจากตลาดหลักทรัพย์แห่ง

ประเทศไทยเข้าเยี่ยมชมโรงงานสาขาอมตะนคร ชลบุรี

โดยนายสนั่น อังอุบลกุล ประธานกรรมการและ

  กรรมการผู้จัดการ ให้การต้อนรับ บรรยายสรุป
  และนำเยี่ยมชมผลิตภัณฑ์และกระบวนการผลิตในโรงงาน

12.10 รางวัลต่างๆ ที่ได้รับในปี พ.ศ. 2554

1) รางวัลทูบีนัมเบอร์วันในสถานประกอบการระดับประเทศ

  เมื่อวันที่ 23 มิถุนายน พ.ศ. 2554
  โรงงานสาขาโคราชได้รับรางวัลทูบีนัมเบอร์วันในสถานประกอบการระดับประเทศ
  ประเภทสถานประกอบกิจการขนาดใหญ่ รักษามาตรฐานพร้อมเป็นต้นแบบระดับเงิน ปีที่ 2
  จากทูลกระหม่อมหญิงอุบลรัตนราชกัญญาสิริวัฒนาพรรณวดี
  เนื่องจากเป็นสถานประกอบการที่รณรงค์และทำกิจกรรมต่อต้านยาเสพติดทั้งในสถานประกอบการและชุมชนใกล้เคียงอย่างต่อเนื่อง
  บริษัทฯได้รับรางวัลในลักษณะดังกล่าวติดต่อกันหลายปี

2) รางวัลในโครงการธรรมาภิบาลสิ่งแวดล้อม ประจำปี 2554

  เมื่อวันที่ 17 สิงหาคม พ.ศ. 2554 โรงงานสาขาโคราชได้รับมอบเกียรติบัตรในโครงการ
  ธรรมาภิบาลสิ่งแวดล้อม ประจำปี 2554 จากกระทรวงอุตสาหกรรรม
  วัตถุประสงค์ของโครงการดังกล่าวเพื่อรณรงค์และส่งเสริมให้สถานประกอบการอุตสาหกรรมดำเนินการตามหลักปรัชญาธรรมาภิบาลสิ่งแวดล้อมที่มุ่งเน้นพัฒนาอุตสาหกรรมควบคู่ไปกับการอนุรักษ์สิ่งแวดล้อม
  ด้วยการกำกับ ดูแล
  และสนับสนุนการประกอบอุตสาหกรรมไม่ให้ส่งผลกระทบต่อชุมชนและสิ่งแวดล้อม
  รวมทั้งเสริมสร้างความรู้และความเข้าใจในเรื่องหลักปรัชญาดังกล่าวให้กับประชาชนและชุมชน
  ในปี พ.ศ. 2554
  มีสถานประกอบการที่ผ่านเกณฑ์ในโครงการธรรมาภิบาลสิ่งแวดล้อมของกระทรวงอุตสาหกรรมรวม
  300 แห่ง

  3) รางวัลสถานประกอบกิจการต้นแบบโรงงานสีขาว
  ด้านการบริหารจัดการในการป้องกันและแก้ไขปัญหายาเสพติดในสถานประกอบกิจการ

  เมื่อวันที่ 12 กันยายน พ.ศ. 2554
  โรงงานสาขาโคราชได้รับรางวัลสถานประกอบกิจการต้นแบบโรงงานสีขาว
  ด้านการบริหารจัดการในการป้องกันและแก้ไขปัญหายาเสพติดในสถานประกอบกิจการ
  ของจังหวัดนครราชสีมา และกรมสวัสดิการและคุ้มครองแรงงาน

  4) รางวัลเชิดชูเกียรติสถานประกอบการดีเด่นด้านแรงงานสัมพันธ์และสวัสดิการแรงงาน 5
  ปีติดต่อกัน

  เมื่อวันที่ 14 กันยายน พ.ศ. 2554
  บริษัทฯได้รับรางวัลเชิดชูเกียรติสถานประกอบกิจการดีเด่นด้านแรงงานสัมพันธ์และสวัสดิการแรงงานเป็นปีที่
  5 ติดต่อกัน ทั้งนี้
  รางวัลดังกล่าวมีเกณฑ์การพิจารณาการดำเนินงานของสถานประกอบการจากข้อมูล 3 ส่วน ได้แก่
  ข้อมูลสถานประกอบการ ข้อมูลด้านแรงงานสัมพันธ์ และข้อมูลด้านสวัสดิการแรงงาน

5) รางวัลสถานประกอบการที่มีการจัดการโลจิสติกส์ดีเด่น

  เมื่อวันที่ 23 ธันวาคม พ.ศ. 2554
  บริษัทฯได้รับรางวัลสถานประกอบการที่มีการจัดการโลจิสติกส์ดีเด่น
  จากกรมอุตสาหกรรมพื้นฐานและการเหมืองแร่ กระทรวงอุตสาหกรรม
  จากการพัฒนาศักยภาพการจัดการโลจิสติกส์ให้เป็นที่ประจักษ์ต่อสาธารณชนทั่วไป
  โดยมีผู้ประกอบการที่ร่วมรับรางวัลดังกล่าวรวมทั้งสิ้น 10 ราย

6) รางวัลบริษัทดีเด่นและนักธุรกิจดีเด่น

  เมื่อวันที่ 31 ธันวาคม พ.ศ. 2554 Srithai (Vietnam) Company Limited (“SVN”)
  บริษัทย่อยที่บริษัทฯเป็นผู้ถือหุ้นร้อยละ 100
  และดำเนินธุรกิจในประเทศสาธารณรัฐสังคมนิยมเวียดนาม และผู้บริหารของ SVN
  ได้รับรางวัลบริษัทดีเด่นและนักธุรกิจดีเด่นจากประธานาธิบดีเวียดนาม ในโอกาสวันครบรอบ 15
  ปี ของการก่อตั้งจังหวัดบิ่นเยือง (Binh Duong) โดย SVN เป็นหนึ่งใน 135
  บริษัทที่ได้รับการคัดเลือกให้ได้รับรางวัลดังกล่าวจากจำนวนบริษัททั้งหมด 15,000 แห่ง
  ซึ่งรางวัลดังกล่าวมอบให้แก่บริษัทที่ได้ดำเนินการตามเงื่อนไขติดต่อกันเป็นระยะเวลา 3 ปี
  ในด้านต่างๆ ได้แก่

-   ปฏิบัติตามกฎหมายแรงงานอย่างเคร่งครัด และดูแลพนักงานให้ได้รับสวัสดิการที่ดี

-   มีสภาพแวดล้อมในการทำงานที่ถูกสุขลักษณะและปลอดภัย
    และพนักงานไม่เคยมีการประท้วงนัดหยุดงาน

-   การดำเนินธุรกิจมีความมั่นคงและเติบโตอย่างต่อเนื่อง

-   ให้ความร่วมมือกับภาครัฐอย่างดียิ่ง โดยเฉพาะด้านความปลอดภัยในการปฏิบัติงานของพนักงาน

-   ชำระภาษีอย่างถูกต้อง

-   ส่งรายงานการประกอบธุรกิจของบริษัทให้กับหน่วยงานที่รับผิดชอบของจังหวัดบิ่นเยือง (Binh
    Duong) อย่างเคร่งครัด